15.2.2022
SK
Úradný vestník Európskej únie
L 33/35
Pokyny na používanie formulára 52 EASA – Vyhlásenie zhody lietadla 1.
ÚČEL A ROZSAH 1.1.
Používanie vyhlásenia zhody lietadla vydaného výrobnou organizáciou, ktorá vyrába podľa časti 21 oddielu A podčasti F, je opísané v ustanovení 21.A.130 a v súvisiacich prijateľných spôsoboch dosiahnutia súladu. 1.2.
Účelom vyhlásenia zhody lietadla (formulár 52 EASA) vydaného podľa časti 21 oddielu A podčasti G je umožniť držiteľovi príslušného osvedčenia o schválení výrobnej organizácie uplatniť právo získať od príslušného orgánu členského štátu registrácie samostatné osvedčenie o letovej spôsobilosti, a ak o to požiada, hlukové osvedčenie.
2.
VŠEOBECNÉ USTANOVENIA 2.1.
Vyhlásenie zhody musí zodpovedať vzoru vrátane očíslovania kolónok a umiestnenia každej kolónky.
Veľkosť každej kolónky sa však môže líšiť podľa potreby používania, ale nie až tak, aby sa vyhlásenie zhody nedalo rozpoznať.
V prípade pochybností sa obráťte na príslušný orgán. 2.2.
Vyhlásenie zhody musí byť buď predtlačené alebo vytvorené na počítači, ale v oboch prípadoch musia byť vytlačené čiary a znaky zreteľné a čitateľné.
Predtlačené znenie je povolené v súlade s priloženým vzorom, nie sú však povolené žiadne iné vyhlásenia týkajúce sa osvedčovania. 2.3.
Vyhlásenie možno vyplniť buď strojovo/na počítači alebo ručne s použitím paličkového písma umožňujúceho jednoduché čítanie.
Povolený je anglický jazyk a prípadne jeden alebo viac úradných jazykov vydávajúceho členského štátu. 2.4.
Schválená výrobná organizácia musí uchovať kópiu vyhlásenia a všetky prílohy, na ktoré sa v ňom odkazuje.
3.
VYPLNENIE VYHLÁSENIA ZHODY PÔVODCOM 3.1.
Na to, aby bol dokument platným vyhlásením, musí byť v každej kolónke záznam. 3.2.
Vyhlásenie zhody sa nesmie vydať príslušnému orgánu členského štátu registrácie dovtedy, kým nie je schválený projekt lietadla a v ňom inštalované výrobky. 3.3.
Informácie vyžadované v kolónkach 9, 10, 11, 12, 13 a 14 môže výrobná organizácia uviesť prostredníctvom odkazu na osobitne určené dokumenty, ktoré má v evidencii, pokiaľ to príslušný orgán neschváli inak. 3.4.
Toto vyhlásenie zhody nie je určené na to, aby obsahovalo tie položky zariadenia, na ktoré sa môže vzťahovať povinnosť inštalácie s cieľom splniť príslušné prevádzkové predpisy.
Niektoré z uvedených samostatných položiek sa však môžu uviesť v kolónke 10 alebo v schválenom typovom návrhu.
Prevádzkovateľom sa preto pripomína ich povinnosť zabezpečiť zhodu s príslušnými prevádzkovými predpismi na účely ich vlastnej konkrétnej prevádzky.
Kolónka 1
Uveďte názov štátu výroby.
Kolónka 2
Príslušný orgán, ktorý má právomoc na vydanie vyhlásenia zhody.
Kolónka 3
Na účely kontroly a vysledovateľnosti vyhlásenia musí byť v tejto kolónke predtlačené jedinečné sériové číslo.
Výnimkou je dokument vytvorený počítačom: číslo nemusí byť predtlačené, ak je počítač naprogramovaný na vytvorenie a vytlačenie jedinečného čísla.
Kolónka 4
Úplný názov a adresa sídla organizácie, ktorá vydáva vyhlásenie.
Táto kolónka môže byť predtlačená.
Logá atď. sú povolené, ak nepresiahnu veľkosť kolónky.